Kaimelio dvaras

Kaimelio dvaras – dvaras, esantis Kaimelio kaime, Kidulių sen. (Šakių rajone), kairiajame Nemuno krante.LR Kultūros vertybių registras https://kvr.kpd.lt/#/static-heritage-detail/7598BDDB-7269-4664-A965-322409E9DE14

Iki šių dienų išlikę: dvaro rūmai, ledainė, balandinė, ūkinis pastatas. Palyginimui, 1934 m. Kaimelio dvaro sodyboje buvo 18 pastatų.Lietuvos centrinis valstybės archyvas. LCVA, f. 1248, a. 2, b. 3528, labai nenumeruoti.

Manoma, kad Kaimelio dvaras pastatytas 1685 m., jo savininkas Žemaitijos vyskupas, Jonas Jeronimas Krišpinas Kiršenšteinas. Kaimelio dvaras įkurtas kaip Kidulių dvaro palivarkas. Kaimelio dvaras nuo Kidulių dvaro atsiskyrė 1787 m. teritoriją valdant Ignotui Potockiui.Varšuvoje, Senųjų aktų archyve (AGAD) yra saugojamas 1787 m. Kidulių girininkijos dvarų, priklausančių Ignotui Potockiui ribų atskyrimas. Šaltinis: AGAD, PL_1_402_473-9_0001 Iki šių dienų išlikę senieji raudonų plytų rūsiai iš Jono Jeronimo Krišpino Kiršenšteino laikų.

Po trečiojo Abiejų Tautų Respublikos padalinimo, 1797 m. Užnemunė atiteko Prūsijai.

1808 m. nustatyta riba Nemuno upe tarp carinės Rusijos ir Varšuvos kunigaikštystės. Žemėlapyje tarp palei Nemuną išsidėsčiusių gyvenviečių, dvarų, pažymėtas ir Kaimelis. Kaimelio vietovė tankiau užstatyta ir didesnė nei Kidulių. Žemėlapyje nurodomas Kaimelio pavadinimas Keymehlen.

Iš 1828 m. Kaimelio dvaro inventorinio aprašymo, matyti, kad Kaimelio dvaro rūmai buvo dviejų aukštų. Pirmojo aukšto langai ir durys su grotomis, o antrajame aukšte reprezentacinės bei gyvenamosios patalpos su dideliais langais. Aprašomos puošnios ir spalvingos koklinės krosnys, dviverės durys tarp kambarių, britiškos spynos, kietmedžio parketo grindys ir dekoruotos lubos.Lietuvos valstybės istorijos archyvas. LVIA, f. 716, a. 1, b. 2568;

1853 m. rugsėjo 19 d. pirkimo-pardavimo sutartimi apgriuvusį Kaimelio dvarą ir jo teritoriją iš Benedikto Tiškevičiaus nupirko Šilgalių dvarininkas Simonas Povilaitis (Szyman Pawlowski). Lietuvos valstybės istorijos archyvas. LVIA. f. 716, a. 1, b. 4679, l. 43, 44.

1866 m. ant senojo dvaro pamatų pastatyti nauji neoklasicistinio stiliaus vieno aukšto su mansarda rūmai. Jie išlikę iki šių dienų.KAIMELIO DVARO SODYBOS FRAGMENTAI ŠAKIŲ RAJONO SAV., KIDULIŲ SEN., KAIMELIO K., VILTIES G. 2A (u.k. 588) ISTORINIAI TYRIMAI: Istorikės Raimonda Rickevičienė ir Laima Vileikienė.

 Išnašos 

Kategorija:Šakių rajono dvarai